S-40/2016

Mál þetta, sem dómtekið var 6. desember 2016, er höfðað með ákæru lögreglustjórans á Austurlandi, útgefinni 10. október 2016, á hendur H-kk-þgf J-kk-þgf A-kk-þgf, [...], [...], fyrir brot gegn lögum um ávana- og fíkniefni, framin á Fljótsdalshéraði, með því að hafa, fimmtudaginn 7. júlí 2016, í sölu- og dreifingarskyni, haft í vörslum sínum 61,67 grömm af kannabisefni (marihuana) og 1,38 grömm af tóbaksblönduðu kannabisefni, sem fundust við leit lögreglu á dvalarstað ákærða, [...], [...].

Í ákæru er brot ákærða talið varða við 2. gr., sbr. 5. og 6. gr., laga nr. 65/1974um ávana- og fíkniefni, og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, hvort tveggja með áorðnum breytingum. Er þess krafist að ákærði verði dæmdur til refsingar og til greiðslu alls sakarkostnaðar.

Þá er þess krafist að framangreind fíkniefni verði gerð upptæk, þ.e. 61,67 grömm af kannabisefni og 1,38 grömm af tóbaksblönduðu kannabisefni, sem lögregla lagði hald á, með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Jafnframt er, með vísan til 7. mgr. 5. gr. sömu laga og sama reglugerðarákvæði, krafist upptöku á eftirtöldum munum sem notaðir voru eða ætlaðir voru til ólögmætrar meðferðar fíkniefna, auk peningaseðla, sem taldir eru vera ágóði af fíkniefnasölu og lögreglan lagði hald á við rannsókn málsins:

Grinder (kvörn), blá og silfurlituð, (nr. 429275).

Vigt, (nr. 429276).

Kr. 69.000 í peningaseðlum. (nr. 429279).

Við þingfestingu málsins 6. desember sl. játaði ákærði skýlaust fyrir dómi þau brot sem honum eru gefin að sök í ákæru. Var málið þá þegar tekið til dóms á grundvelli 1. mgr. 164. gr. laga nr. 88/2008 um meðferð sakamála, eftir að sækjanda og verjanda ákærða hafði gefist kostur á að reifa sjónarmið varðandi lagaatriði og ákvörðun viðurlaga, sbr. 2. mgr. sömu lagagreinar.

Um málavaxtalýsingu er skírskotað til ákæru. Með skýlausri játningu ákærða, sem á sér fullnægjandi stoð í rannsóknargögnum málsins, telst sannað að ákærði er sekur um þá háttsemi sem honum er gefin að sök í ákæru. Er brot hans réttilega heimfært til refsiákvæða í ákæruskjali.

Ákærði er tvítugur að aldri og hefur tvívegis gengist undir sektarrefsingu og sviptingu ökuréttar með lögreglustjórasátt vegna umferðarlagabrota. Sá sakaferill hefur ekki áhrif við ákvörðun refsingar hans. Greið játning ákærða horfir til mildunar. Að framanrituðu og brotinu sjálfu virtu þykir refsing ákærða hæfilega ákveðin 30 daga fangelsi, en fullnustu refsingarinnar er frestað og fellur hún niður að tveimur árum liðnum, haldi ákærði almennt skilorð 57. gr. almennra sömu laga, með áorðnum breytingum.

Upptæk eru gerð 61,67 grömm af kannabisefni og 1,38 grömm af tóbaksblönduðu kannabisefni, sem lögregla lagði hald á, auk þeirra muna og peningaseðla sem taldir eru í þremur tölusettum liðum í ákæru, með vísan til þeirra ákvæða laga og reglugerðar sem þar greinir.

Ákærði greiði þóknun skipaðs verjanda síns S-kk-ef Þ-kk-ef E-kk-ef hdl., sem ákveðst 93.000 krónur, að meðtöldum virðisaukaskatti. Annar sakarkostnaður hlaust ekki af málinu.

Dómur þessi er kveðinn upp af H-kvk-þgf B-kvk-þgf héraðsdómara.

Dómsorð:

Ákærði, H-kk-nf J-kk-nf A-kk-nf, sæti 30 daga fangelsi, en fullnustu refsingarinnar er frestað og fellur hún niður að tveimur árum liðnum, haldi ákærði almennt skilorð 57. gr. almennra hegningarlaga nr. 19/1940.

Upptæk eru gerð 61,67 grömm af kannabisefni, 1,38 grömm af tóbaksblönduðu kannabisefni, ein kvörn, ein vigt og 69.000 krónur í peningaseðlum, sem lögregla lagði hald á.

Ákærði greiði 93.000 krónur í sakarkostnað, sem er þóknun skipaðs verjanda hans, S-kk-ef Þ-kk-ef E-kk-ef hdl.

H-kvk-nf B-kvk-nf